2020 m. spalio 15 d. Bendrojo Teismo sprendimas byloje Karpeta-Kovalyova / Komisija
(Byla T-249/19)1
(Viešoji tarnyba – Sutartininkai – Darbo užmokestis – Sprendimas neskirti ekspatriacijos išmokos, dienpinigių, įsikūrimo pašalpos, persikraustymo ir kelionės išlaidų kompensacijos pradedant eiti pareigas – Pareigūnų tarnybos nuostatų VII priedo 4 straipsnio 1 dalies a punktas – Diplomatinis statusas – Penkerių metų referencinis laikotarpis – Nuolatinės gyvenamosios vietos sąvoka)
Proceso kalba: anglų
Šalys
Ieškovė: Marina Karpeta-Kovalyova (Woluwe-Saint-Pierre, Belgija), atstovaujama advokato S. Pappas
Atsakovė: Europos Komisija, atstovaujama T. Bohr ir D. Milanowska
Dalykas
SESV 270 straipsniu grindžiamas prašymas panaikinti 2018 m. birželio 14 d. Komisijos sprendimą neskirti ieškovei ekspatriacijos išmokos, dienpinigių, įsikūrimo pašalpos ir kelionės išlaidų bei persikraustymo kompensacijos jai pradedant eiti pareigas.
Rezoliucinė dalis
1.    Atmesti ieškinį.
2.    Priteisti iš Marina Karpeta-Kovalyova bylinėjimosi išlaidas.
____________
1 OL C 187, 2019 6 3.